HETEDIK EPIZÓD
Ochiyo gyerekkora óta a veleszületett tehetségéről híres énekesnő volt.
A háború elvesztése után Ochiyo angyali hangja
sok olyan emberben táplálta a reményt, akin korábban eluralkodott a kétségbeesés.
„Nemcsak kenyérrel él az ember.”
Megmutatkozott,
milyen ereje van a szórakoztatásnak.
Ochiyo és én
ugyanabban az évben születtünk Tokióban.
Nagyon valószínű,
hogy Tokió romjai között keresztezték is egymást az útjaink.
Ez fantasztikus történet.
Hotta megmentette önt,
ön pedig Shimakurát rántotta vissza a pokolból.
Shimakura története nagyon népszerű lesz.
És jelentős fordulat lesz a könyvben, nem?
De.
Milyen ember volt Shimakura?
Olyan volt, mint az énekhangja.
Kedves, gyengéd
és ártatlan.
Elnézést!
Pakolja be a táskákat az autóba!
És az új hordozóban vigye Tiarát!
Igen, asszonyom!
Magával viszi Hawaiira?
Két hét távollét alatt bele lehet halni a magányba.
Értem. Szóval Tiara nagyon érzékeny.
Nem, én halnék bele.
Ja, értem.
Szóval ön az érzékeny.
Elnézést, hogy az út előtt zavarjuk.
Semmi baj. Még van majdnem egy órám.
Folytassuk a beszélgetést!
Shimakura tartozása több mint 400 millió jen volt, ugye?
Mai értéken több mint egymilliárd jenre is rúghat.
Hogy tudott rendezni egy ekkora tartozást?
Természetesen
egyedül nem ment volna.
Mivel próbálkozik?
Blöfföl?
Magyarázza meg!
Van nálam 150 millió jen.
A tárgyra térnék.
Az önök összesített követelése 430 millió jen.
Szeretnénk ezzel az összeggel megegyezni önökkel,
és igazságosan szétosztani.
A harmadával?
A többit meg írjuk le?
Elfogadják?
- Mi? - Ezt nem gondolhatja komolyan!
Mi ez a baromság?
Szórakozik velünk, Shimakura!
Seggfejek! Azt akarják, hogy soha többé ne énekeljen?
Mi lesz a pénzünkkel?
Shimakura Chiyoko maga mondta, hogy inkább eldobja magától az életét.
Shimakura Chiyoko dalai a nemzeti kincseink!
Egy ilyen kincs felbecsülhetetlen értékű.
Az ajánlatunkat tekintsék úgy, mintha valami kincset vásárolnának!
Én...
soha nem felejtem el azoknak az arcát, akik segítenek nekem.
Ha elfogadják,
az a vállalkozásuk számára is előnyös lehet.
Az Edogawa család nevében...
kérem önöket!
A mai naptól fogva én vagyok Shimakura Chiyoko patrónusa.
A nevem Hosoki Kazuko.
Szóval visszafizették a 430 millió jent?
Az egészet?
Nem, nem az egészet.
De az a helyzet, hogy Shimakura maga is csalás áldozata lett.
És ami a legfontosabb,
a hitelezők megértették, hogy az a célunk,
hogy védjük Shimakura énekhangját,
és elfogadták a körülbelül 30%-os részteljesítést.
Ezt az összeget ön fizette ki?
Shimakura átszerződik az újonnan alapított ügynökségemhez,
és innentől kezdve én leszek az ügynöke.
A leendő bevételéből majd visszafizeti nekem az összeget.
Shimakura, hogy érzi magát?
Azt hittem...
soha többé nem fogok énekelni.
Úgy döntöttem, ha nem énekelhetek, akkor inkább meghalok.
Akkor mentett meg Hosoki Kazuko.
Neki köszönhetem, hogy még élek.
Minden rendben lesz.
- Köszönöm szépen! - Köszönöm!
Most már üres a lakás.
Nehéz, nem?
Feladni azt az életet, amiért foggal-körömmel küzdöttél.
Ez a lakás volt az egyetlen,
ami mindig várt rám.
Figyelj, Ochiyo!
Még van fél év, amíg eladják a házat.
Dolgozz keményen,
és vásárold vissza!
Lehetséges ez?
Attól függ, mindent beleadsz-e.
Rendben.
Ismét keményen fogok dolgozni.
Ez a beszéd!
Köszönöm!
Nővérkém!
Tessék?
Olyan vagy, mintha a nővérem lennél.
Miket beszélsz? Egyidősek vagyunk.
Miért ne? Leszek a kishúgod.
Ahogy akarod.
Utána mindketten keményen dolgoztunk.
Hamarosan kezdődik Shimakura Chiyoko közönségtalálkozója!
Megkérem önöket, hogy szólítsuk együtt Ochiyót!
Készen állnak?
- Ochiyo! - Ochiyo!
Mindenhol promóztuk Ochiyót,
és minden felkérésre igent mondtunk, még börtönökbe is elmentünk.
Figyelem, kedves vendégeink,
ha szeretnének kezet fogni Ochiyóval,
vegyenek ilyen dedikált lemezt!
Csak az foghat kezet vele, aki ilyen lemezt vásárol.
Ki kér belőle?
Ebben a városban több a tyúk, mint az ember,
szóval biztosan kíváncsiak, mit keresek itt.
Öt perc múlva te jössz. Nem lesz beszéd a dalok között.
A hetedik dal után sietünk a kocsihoz, különben lekéssük a következő fellépést.
Ismeretlen terep volt, de keményen dolgoztam.
Ha vissza akartuk vásárolni a lakást,
mindent el kellett vállalnunk.
Hisao!
Miért mész ilyen lassan? Siessünk!
Jól van. Akkor beletaposok.
- Megcsúszott a kezem. - Ne haragudj!
Kazuko, még több lemez kell, különben még ma kifogyunk belőle.
Ezeket vidd el a rajongói klub tagjainak!
Máris viszem.
Ochiyo, egyél, amíg tudsz!
Köszönöm a segítséget!
- Itt egy kis ajándék. - Köszönjük!
Nehéz volt ezt is csinálni és a diszkót is vezetni.
Köszönöm!
Néha annyira megterhelő volt, hogy már fel akartam adni.
De...
amikor ezt éreztem,
Ochiyo dalai erőt adtam nekem.
Úgy éreztem, hogy érte folytatni tudom.
Szerettem volna javítani Ochiyo imázsán,
ezért ő lett a diszkó reklámarca.
Amikor elkezdte a munkát, a média a vártnál is jobban ráharapott.
SHIMAKURA CHIYOKO VISSZATÉRT A POKOLBÓL!
Ochiyo hírneve ismét szárnyalni kezdett.
Addig elérhetetlen tévéműsorokba és komoly fellépésekre kezdték hívni.
Nagy sikered van.
És végül
sikerült visszavásárolnunk Ochiyo lakását, amit árverésre bocsátottak.
Köszönöm szépen!
Hagyd csak a szatyrokat, Ochiyo!
Majd én viszem őket.
Biztos?
- Menjünk! - Köszönöm!
Siess már!
Nézzük a kompatibilitásunkat!
Fantasztikusan összeillünk.
Hogy egy példával éljek,
ha férfi lennél,
nem Hottával lennék, hanem veled.
Ha valamelyikünk férfi lenne, te lennél az, nővérkém.
Ochiyo, ne vegyél komolyan egy amatőr jósnőt!
A kettőtök kompatibilitása pedig
borzalmasan rossz.
Mindent elveszítenél miatta.
Szóval vigyázz!
Baromság!
Nem tudom elhinni.
Hottának köszönhető, hogy újra tudok mosolyogni.
Mi ketten olyanok vagyunk, mint két tojás. Ki hitte volna, hogy fogok még mosolyogni?
Mit szólsz hozzá? Nem lenne jó dalszöveg belőle?
Csodálatos.
Mi lenne, ha te írnád a következő dalomat?
Ugyan már! Nem értek hozzá.
Tehetséges vagy. Biztosan nagy siker lenne.
Következik Shimakura Chiyoko és az Ai no szazanami.
Ha tényleg van isten
Ebben a világban
Szeretnék úgy meghalni
Hogy közben átölelsz
Nekem már az is elég,
hogy nézem, ahogy énekelsz.
Jaj, te!
Zavarba hozol.
Olyanok vagytok,
mint egy igazi testvérpár.
Újra és újra
Mint a fodrozódó víz
Dolgozzunk tovább együtt,
és adjunk bele mindent!
Jó.
De Shimakura utána otthagyta a maga ügynökségét, nem?
De.
Én mondtam neki.
Miért? Hisz minden jól alakult.
Ebben a cikkben azt írják, hogy magával akart maradni.
OCHIYO RENDEZTE A TARTOZÁSÁT, ÉS ÜGYNÖKSÉGET VÁLT
De rég is volt ez!
Mindennek megvan a maga ideje.
Amatőr voltam a zeneiparban,
és a sorsfejtést is akkor kezdtem tanulni.
Fejleszteni akartam magam.
Miután Ochiyo törlesztette a tartozását,
úgy volt helyes, ha elválnak az útjaink.
Ochiyo még most is hatalmas sztár.
Helyes döntés volt.
Persze nem volt könnyű az elválás.
Főleg, mivel szinte testvérek voltak.
Az igazi testvéreimmel már nem tartottam a kapcsolatot.
Emiatt még jobban szerettem Ochiyót.
Egyébként mit csinál most az öccse?
- Hisao? - Igen.
Együtt vezették a klubokat. Közel álltak egymáshoz.
Ha lehetséges, vele is szeretnék beszélni.
Fogalmam sincs, hogy most mivel foglalkozik.
Sok minden történt azóta.
Asszonyom!
Indulnunk kell.
- Nekünk is mennünk kellene. - Ja, igen.
Minori! Alig várom, hogy elolvassam a könyvét.
Még nem végeztem az interjúkkal,
de hamarosan elkezdem majd írni.
Tényleg?
Nem akarom siettetni, de azt szeretném, ha minél hamarabb megírná, és megjelenne.
Addig üsse a vasat, amíg meleg!
Megfogadjuk a tanácsát.
EGY NŐ ÖNARCKÉPE MINORI UOZUMI
El fogok késni.
- Indulok, Minori. - Jó.
Majd zárd be az ajtót!
Rendben.
- Szia! - Köszönj a nagyinak!
- Anyu! - Mi az?
Inkább onigirit kérek.
Onigirit? De hiszen kenyeret kértél.
Kenjük rá ezt! Finom.
Jó reggelt!
Jó reggelt! Kérem, vigyázzanak rá!
Reina!
Érezd jól magad!
Majd jövök.
KAZUKO MEGTAPASZTALTA A HÁBORÚ KEGYETLENSÉGÉT...
A SEB OKOZTA FÁJDALOM MEGNYUGVÁSSAL TÖLTÖTTE EL.
AZ IGAZI HARAG HEVES, KÍNZÓ ÉS MAGÁNYOS ÉRZÉS.
A DISZKÓGÖMBBŐL ÁRADÓ ÉLES FÉNY
MEGCSILLANT KAZUKO TESTÉN.
„EZ AZ ÉN VILÁGOM.”
SZERETNÉM KOMOLYABB TEREPEN IS MEGMÉRETNI MAGAM.
HOSOKI KAZUKO ZSAROLÁSÉRT LETARTÓZTATOTT ÖCCSE
RÉSZLETESEN BESZÁMOLT NEKÜNK
Reina, megjött az anyukád.
Reina, itt van az anyukád.
Reina!
Megyek!
Tessék, itt Uozumi.
Ön az írónő?
Igen, én vagyok az.
Hosoki vagyok.
Beszélni akart velem?
Hoso...
Hisao?
Érdeklődött utánam a FRIDAY magazinnál, nem?
Szóltak a szerkesztőségtől, hogy beszéljek önnel közvetlenül.
Ugye a nővéremről akar kérdezni?
Ha szeretne, nyugodtan eljöhet hozzám.
Mesélek róla.
Jöjjön be!
Köszönöm szépen!
Nagyon édesszájú vagyok.
Különösen szeretem
a Mont Blanc desszertet.
Láttam önt...
egy fényképen egy magazinban.
Ja, igen.
HOSOKI KAZUKO ZSAROLÁSÉRT LETARTÓZTATOTT ÖCCSE...
Maga aztán nem semmi.
Mi?
Az ilyesmit nem illik megmutatni.
Elnézést!
Semmi gond.
Ha a nővéremmel van dolga, nagyon jól jön ez a fajta különcség.
Milyen viszonyban vannak?
Nem áll szóba velem.
Ez a nővére döntése volt?
Az után a cikk után a rendőrség is felkereste őt.
Hírességként biztosan nem akart bajba kerülni.
Értem.
Könyvet ír róla, igaz?
Mennyit hallott eddig?
Ott tartunk, amikor kifizette Shimakura tartozását.
Hallottam, hogy testvérekként szerették egymást.
Ezt Kazuko mondta?
Igen. Azt mondta, nagyon nehéz volt az elválás.
Shimakura Chiyoko története valahogy így hangzott, nem igaz?
Shimakura le akart ugrani valami hídról, a nővérem pedig megmentette őt, ugye?
Igen.
A nővérem az ügynöke lett,
és keményen dolgoztak.
Igen.
Mesélt önnek Hottáról?
Igen, azt mondta, hogy ő is segített a tartozás törlesztésében.
És...
Shimakura lakásáról is mesélt önnek?
Igen.
Ugye tudja, hogy hazugság az egész?
Hazugság?
Egy szó sem igaz belőle.
Ön pedig teljesen bevette.
Szeretné hallani,
hogy valójában mi történt?
A diszkó, amit a nővérem Hottával nyitott,
eleinte nagyon jól ment,
de három év után kudarcba fulladt.
Én építettem fel ezt a helyet.
- Nem fogom feladni. - Ha így folytatjuk...
Az anyagi helyzetükkel együtt a kapcsolatuk is megromlott.
Adjuk el, amíg tudjuk!
Ez is mutatja, milyen gyenge lábakon állt.
Tessék?
Te csak egy szegény jakuza vagy, akinek szüksége van a bevételemre.
Ne dirigálj nekem!
Hogy beszélsz velem? Az a baj, hogy azokkal a fiatal fiúkkal...
Abban a pillanatban megcsörrent a telefon.
Na és?
Ne legyél folyton ilyen dacos, mint ezzel a diszkóval is!
Ne válts témát!
- Vedd már fel! - Vedd fel te!
Vedd fel, Hisao!
Máris.
Halló! Manhattan diszkó.
Kérem, tartsa!
Hotta!
Valami Yabe úr telefonál.
Yabe?
Igen.
Halló! Itt Hotta.
Yabe a szórakoztatóiparral és a jakuzákkal is kapcsolatban álló fixer volt.
Valamint Shimakura patrónusa.
Shimakura Chiyoko?
Megkérte Hottát, hogy védje meg Shimakurát, akit üldöztek a behajtók.
Nem gondoltam, hogy itt hagyna a tartozásokkal.
Így ismerte meg a nővérem Shimakurát.
- Az a sok behajtó... - Az öngyilkosságos sztori totális kamu.
Nem tudom, mihez kezdjek.
A nővérem azonnal kiszagolta a pénzt.
Tartozások ide vagy oda, Shimakura Chiyokóról volt szó.
Lényegében ezüsttálcán nyújtották át neki.
Réges-régen
velem is ugyanez történt.
Hotta mentett meg engem, aki itt ül velünk szemben.
Minden rendben lesz.
Kitalálunk neked valamit.
Hotta adósságba verte magát, hogy összeszedjen 150 milliót,
és jó kis műsort csaptak.
A nővérem írta a szöveget,
Hotta meg előadta, mert anyagi gondjai voltak.
Seggfejek! Azt akarják, hogy soha többé ne énekeljen?
A gondjai ellenére még mindig ő volt az Edogawa család feje.
Az Edogawa család nevében...
Amikor letérdelt előttük, az emberek elfogadták az ajánlatot.
Máskülönben ki tudja, mi történt volna velük?
...kérem önöket!
Udvarias fenyegetés volt.
Shimakurát meghatotta a nővérem és Hotta alakítása.
Shimakura, hogy érzi magát?
Úgy döntöttem, ha nem énekelhetek, akkor inkább meghalok.
Shimakura biztosan nagyon keményen akart dolgozni.
Akkor mentett meg Hosoki Kazuko.
Neki köszönhetem, hogy még élek.
Kazuko megmentette a szorult helyzetbe került Shimakurát,
és azonnal a középpontba került.
Ezzel sikerült is elérnie, hogy Shimakura rengeteg pénzt hozzon a konyhára.
Shimakura fellépéseihez a vidéki turnékra
Hotta ingyen szerzett helyszíneket a helyi jakuzák segítségével,
és jó kis százalékot kapott értük.
Az üresen kongó diszkót
Shimakurával próbálta promózni, és sikerült is újra felpörgetnie.
A nővéremnek remek üzleti érzéke van.
Hottának régimódi jakuzaként a kötelesség és az emberség számított.
Szép lassan elege lett abból, hogy Kazuko kizsákmányolta Shimakurát.
SHIMAKURA CHIYOKO VISSZATÉRT A POKOLBÓL!
Nagy sikered van.
Kazuko terve bevált,
és Shimakurának sikerült újra befutnia.
Ömlöttek a komoly felkérések.
Kazuko biztos nagyon boldog volt.
Csak a pénzről szólt az egész.
Kazukót csak az érdekelte, mennyi pénzt keres Shimakurán.
Hazugság, hogy segíteni akart neki.
Amikor Kazukót kizsákmányolták,
megtanulta, hogyan tegye ugyanazt másokkal.
De amikor Shimakura visszafizette a 150 millió jent,
újra függetlenné vált, és a nővére így nem sokat keresett rajta.
Ön nagyon naiv, nem?
Shimakura akkorra már szupersztár volt.
Még vidéken is legalább kétmilliót kapott. A nagyobb fellépésekért 3-4 milliót is.
Kazuko évi 200 fellépést csináltatott vele.
Számolja ki!
Az legalább 400 millió egy évben.
Tudta, hogy könnyedén visszafizeti a 150 milliót.
Ez nem lehet...
Shimakura kedves lány volt, aki túlzottan bízott az emberekben,
de három év után ő is rájött, hogy csak kihasználják.
Ezért váltak el az útjaik,
De azt mondta, hogy Kazuko megmentette az életét.
Sosem mondott rosszat róla.
Így békélt meg a dologgal.
Ochiyo így érte el,
hogy végleg lezárja ezt magában.
Köszönöm!
Figyelj!
El kellene utaznunk valahova.
Mondjuk Hawaiira vagy Guamra.
Ünnepeljük meg a feltámadásunkat!
Kihagyom.
Menj el egyedül!
Mi az? Olyan rideg vagy.
Dolgoznod kell Ochiyóval.
Ochiyo egyedül is tökéletesen elboldogul.
Na! Légyszi!
Utazzunk el valahova!
Későn jöttél.
Holnap korán kell kelned. Siess fürödni!
Még nem is vacsoráztam.
Nem ettél, mielőtt hazajöttél?
Nem volt időm enni.
Akkor készítek neked valamit.
Menj fürödni!
Késő van, szóval valami könnyűt szeretnék enni.
Valami könnyűt és egészségeset.
Elkényeztettelek.
Fogd be a szádat, és edd meg, amit kapsz!
Kazuko!
Mennyivel tartozom még neked?
Nagyon keményen dolgoztam. Már az egészet visszafizettem, nem?
Nem akartam szólni, hogy ne zaklassalak fel,
de sajnos
néhány hónapja egy újabb tartozás került elő.
Mi?
Gondoskodtunk róla, szóval nem kell aggódnod miatta.
Mennyi az újabb tartozás?
Kicsivel több mint 100 millió.
Az nem lehet...
A volt párod elképesztő alak volt. Folyamatosan halmozta a tartozásokat.
Ki tudja, mi kerül majd még elő?
Ez az utolsó.
Biztos vagyok benne.
Jó munkát, Ochiyo!
Köszönöm. Magának is.
Shimakura!
Jaj, Sawamura!
Rég találkoztunk.
Úgy örülök, hogy látom! Hogy van?
- Új ügyfelem van. - Értem.
- Azért jöttem, hogy őt promózzam. - Értem.
Hosoki ma nincs itt?
Ma külön dolgozunk.
Most érkezik Saijo!
Figyeljen!
Ráér egy kicsit?
Ez gyanús.
Kizárt, hogy három év után kerüljön elő egy újabb tartozás.
Ismét komoly fellépései vannak.
Ráadásul az év felében vidéki turnékat csinál, nem?
Mennyit kap egy vidéki fellépésért?
Kazuko nem árulja el nekem.
Azt mondta, ne aggódjak a pénz miatt.
Felháborító, hogy eltitkolja maga elől.
De kapok tőle havi járandóságot.
Mennyit?
Havonta egyszer
30 ezer jent.
Értem.
Kérem, most figyeljen rám!
Maga egy óriási sztár,
aki 20 éve folyamatosan fellép a szilveszteri műsorban.
Ha nem jótékonysági fellépés,
akkor a díjának többmilliósnak kell lennie.
Ha évente százszor fellép...
Jó lesz.
Jaj, a frászt hoztad rám.
Nem tudtam, hogy itthon vagy.
Jól ment a felvétel?
Egy barátommal vacsorázom.
Rendelj magadnak valamit!
Fáj a torkom.
Mi?
Szerintem megsérült a mai felvételen.
Nem merek rendelt ételt enni.
Főznél nekem okajut?
Egyedül is el tudod készíteni, nem?
Én...
egy tojást sem tudok feltörni.
Tudod, nem?
Te jó ég!
El fogok késni a vacsoráról.
Várj!
Mi van már?
És...
szeretnék még fekete teát is gyömbérrel és mézzel.
Elmennél venni?
Mi ütött beléd?
Cselédként kezelsz engem.
Elment az eszed?
Elvégre...
a torkommal keresem a pénzt.
Az én torkom nélkül nem lesz több bevételed.
Pénz nélkül pedig
nem tudsz ilyen puccos kabátokat venni.
Figyelj!
Ha mondani akarsz valamit, ki vele!
Áruld el, mennyit kerestem...
az elmúlt három évben!
Már tudod.
Százötvenmilliót.
Hazugság.
Megkérdeztem valakit. Azt mondta, legalább egymilliárdot kerestem.
Már az első félévben bejött a 150 millió, igaz?
Valaki...
butaságokkal tömte tele a fejed.
Manipulál téged.
Te manipulálsz engem, nem igaz?
Mondd el!
Ez az igazság?
Egész végig átvertél engem, hogy minél több pénzt sajtolj ki belőlem?
Az újabb tartozás is hazugság?
Ochiyo!
Te csak az énekléshez értesz.
Fogd be a szádat, és énekelj!
Te magad mondtad. Ha nem énekelhetsz, inkább meghalsz.
Ki segített, hogy újra énekelhess?
Én voltam az!
Nem csak a tartozásodat fizettem ki!
Az életedet is megmentettem.
Hogy merészelsz így beszélni velem,
akinek az életedet köszönheted?
Ahelyett, hogy feleselsz velem,
menj, és énekelj klubokban, az utcán, vagy bárhol, ahol hagyják!
Menj, és keress pénzt!
Kihasználtad...
az éneklés iránti szeretetemet.
- Nyerészkedsz rajtam. - Az éneklés iránti szeretetedet?
Butaságokat hordasz össze, mint valami kislány.
Ha olyan kedvem lett volna,
könnyedén elintézhettem volna, hogy soha többé ne énekelj.
Ez nem ér!
Takarod innen!
Tűnj el a lakásomból!
Te fogsz elmenni.
Ez a lakás az enyém.
- Mi? - Én vettem meg az árverésen.
Az én nevemen van.
Bagóért jutottam hozzá ehhez a remek lakáshoz.
Örülök, hogy ilyen buta vagy.
Csomagold össze a cuccaidat,
és tűnj el innen, mire hazaérek!
Ochiyo!
Kazuko elmondta, mi történt.
Szereztem neked egy lakást egy időre.
Hadd vigyelek el oda!
Nem fogok szabadkozni.
De azt tudnod kell...
hogy imádtam ott állni veled,
és hallgatni az énekedet.
Ez nem hazugság.
És innentől kezdve
számíthatsz rám.
Szóval...
ha bármit tehetek érted, kérlek, szólj nekem!
Valóban?
Azt mondtad, bármit kérhetek.
Igen.
Komolyan mondtam.
Ha ez igaz...
akkor volna egy kérésem.
Szeretnék kérni tőled valamit.
Egyszer véget akartam vetni
Az életemnek
Még a világegyetem és a rózsák is
Azt mondták, hervadjak el
Rövidre vágtam a hajam
És harapdáltam a kisujjam
Egész nap sírtam És önmagamat hibáztattam
Hé, nem vicces a fiatalság?
Hé, nem nevetséges a fiatalság?
A vicces történetek könnyeket fakasztanak
A könnyeket pedig átjárja a fiatalság
Csupa változatosság az élet
A férfiak is ezerfélék
A nők is azok És mindenki kivirágzik
A Dzsinszei iroiro gyönyörű dal.
Elképesztő.
Láttam önt a szilveszteri műsorban.
Az édesanyám is odavolt önért.
Köszönöm szépen!
Elnézést, Shimakura asszony! Bocsásson meg, hogy zavarom!
- Húzódjon hátrébb! - Könyvet írok Hosoki Kazukóról.
Szeretném tudni az igazat kettőjükről.
Ez a téma...
Mit szeretne tudni?
Amikor átverték önt a sok tartozással,
Hosoki mentette meg önt, akivel véletlenül találkoztak. Igaz ez?
Ez az igazság.
Ő mentette meg az életemet.
Ha ő nem lett volna,
valószínűleg nem tudtam volna folytatni az éneklést.
De valaki azt mondta nekem,
hogy Hosoki tartozásokat talált ki,
és ellopta öntől a fellépésekért kapott pénzt.
Ha ez igaz is lenne, nem változtatna azon, hogy ő mentette meg az életemet.
Akkor sem, ha átverte önt?
Néha jobb, ha átverik az embert, és nem is tud róla.
Remélem, jó könyvet fog írni.
Menjünk!
BEJÖVŐ HÍVÁS HOSOKI KAZUKO
OCHIYO RENDEZTE A TARTOZÁSÁT, ÉS ÜGYNÖKSÉGET VÁLT
POKOLRA JUTSZ
A feliratot fordította: Szűcs Imre